Document ID: 32010R0849

REGULAMENTUL (UE) NR. 849/2010 AL COMISIEI
din 27 septembrie 2010
de modificare a Regulamentului (CE) nr. 2150/2002 al Parlamentului European și al Consiliului referitor la statisticile privind deșeurile
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 2150/2002 al Parlamentului European și al Consiliului din 25 noiembrie 2002 referitor la statisticile privind deșeurile (1), în special articolul 6 alineatul (2),
întrucât:
(1)
Evaluarea primelor două transmiteri de date, din 2006 și 2008, a arătat necesitatea de a revizui anumite deficiențe conceptuale ale anexelor la Regulamentul (CE) nr. 2150/2002.
(2)
Comisia a informat Parlamentul European și Consiliul cu privire la punerea în aplicare a Regulamentului (CE) nr. 2150/2002 (2) și a propus o serie de modificări.
(3)
Prin urmare, Regulamentul (CE) nr. 2150/2002 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului Sistemului Statistic European, instituit prin Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene (3),
ADOPTĂ PREZENTUL REGULAMENT:
Articolul 1
Anexele I, II și III la Regulamentul (CE) nr. 2150/2002 se înlocuiesc cu textul din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 septembrie 2010.

Labels: 10
12
19
20